Dié Hollywood-manne vat 'gewone' vroue
JY LEES NOU Dié Hollywood-manne vat 'gewone' vroue
Daar's 'n rits beroemde mans wat besluit het om met "gewone" vroue, of anders gestel, vroue wat nie bekend is nie, te trou. Van die manne op dié lys sal jou dalk verbaas ...
Matt Damon (41) en Luciana Barroso (35) - foto bo
Damon het die oomblik toe hy Barroso die eerste keer in 'n kroeg in Miami raaksien, geweet hy gaan met haar trou. Hulle is in 2005 getroud en Damon het Luciana se 7-jarige dogtertjie as sy eie aangeneem. Hulle het saam nog 3 dogters.
Hulle het op die stel van 'n fliek waaraan albei gewerk het, ontmoet. En 34 jaar later is hulle steeds saam. Hulle is in 1984 getroud en het 4 kinders grootgemaak.
Hy't eers met Jennifer Aniston uitgegaan, maar dit was 'n vrou van buite die Hollywood-glans wat hom getem het. Hy en Kyla, 'n eiendomsagent, is in Januarie 2010 getroud en hul babadogtertjie, Locklyn Kyla, is daardie Desember gebore.
Min het Dempsey geweet sy lewe sou verander toe hy by 'n salon instap vir haarsny. Hy't toe vir Jillian Fink, een van die stiliste, vir die eerste keer gesien. Hulle het eers 3 jaar later begin uitgaan en is in 1999 getroud. Hulle het 3 kinders.
Die komediant Adam Sandler het sy vrou, Jackie, op die stel van Big Daddy ontmoet. Sy't 'n klein rolletjie as 'n kelnerin gehad. Hulle is in 2008 getroud en hy het intussen al twee keer pa geword.
Hy was al op 21 'n Hollywood-hartebreker, maar O'Donnell het net oë gehad vir Caroline, 'n universiteitsvriend se suster. Hulle is in 1997 getroud en het 5 kinders.
Ná twee Hollywood-huwelike het Cage met 'n veel jonger Kim getrou. Hy't haar ontmoet toe sy as kelnerin by 'n restaurant in Los Angeles gewerk het. Hul seun Kal-El in 2005 gebore.
Spiderman-akteur Tobey Maguire het sy vrou op die stel van Seabiscuit ontmoet. Hul dogtertjie, Ruby, is in 2006 gebore en hulle is 'n jaar later getroud. Hul seuntjie, Otis, het hom in 2009 by die gesin aangesluit.
Sy is amper as Hollywood se 'Runaway Bride' 'gekroon' totdat sy haar hart op kameraman Danny tydens die verfilming van The Mexican in 2000 verloor het. Saam het hulle drie kinders – die 7-jarige tweeling Hazel en Phinnaeus, en die 4-jarige Henry.